TSF รุกพื้นที่สื่อโฆษณากลางแจ้งจับมือ Air Asia เพื่อเพิ่มจุดโฆษณา
TSF รุกพื้นที่สื่อโฆษณากลางแจ้งขยายบริการไปสู่สื่อโฆษณาบริเวณจุดบันไดเทียบเครื่องบินของสายการบิน Air Asia
28 เม.ย. 2558


นายวิโรจน์ วชิรเดชกุล ประธานเจ้าหน้าที่บริหาร บริษัท ทรีซิกตี้ไฟว์ จำกัด (มหาชน)หรือ TSF เปิดเผยว่า ที่ผ่านมาบริษัทฯ มีนโยบายที่ชัดเจนในการสร้างเน็ตเวิร์คป้ายโฆษณาเพื่อให้ครอบคลุมพื้นที่ต่าง ๆ ทั้งในเขตกรุงเทพฯ และภูมิภาคต่างๆ โดยมีเป้าหมายให้สื่อดังกล่าวเข้าถึงกลุ่มเป้าหมายได้ในวงกว้าง
เนื่องจากต้องการให้ข้อมูลสินค้าและบริการของผู้เช่าพื้นที่ผ่านสายตาของผู้บริโภคมากที่สุด เพื่อเป็นการตอกย้ำความเป็นผู้นำของธุรกิจสื่อโฆษณากลางแจ้ง TSF จึงได้ขยายบริการไปสู่สื่อโฆษณาบริเวณจุดบันไดเทียบเครื่องบินของสายการบิน Air Asia
โดยสื่อดังกล่าวครอบคลุมสนามบินภูมิภาคใน 5 จังหวัด คือ ท่าอากาศยานจังหวัดนครศรีธรรมราช ท่าอากาศยานจังหวัดกระบี่ ท่าอากาศยานจังหวัดสุราษฏร์ธานี ท่าอากาศยานจังหวัดอุบลราชธานี และท่าอากาศยานจังหวัดอุดรธานี สำหรับผู้ที่สนใจสอบถามข้อมูลพื้นที่โฆษณาได้ที่ฝ่ายการตลาด โทรศัพท์ 02-632-6636